钦定古今图书集成/历象汇编/岁功典/第083卷 > 十月梅花书赠 卢僎
## 钦定古今图书集成/历象汇编/岁功典/第083卷 > 十月梅花书赠 卢僎

君不见“巴乡气候与华别，年年十月梅花发。上苑今
应雪作花，宁知此地花为雪。自从迁播落黔巴，三见
江上开新花。故园风花虚洛汭，穷峡凝云度岁华。花
情纵似河阳好，客心倍伤边候早。”春候飒惊楼上梅，
霜威未落江潭草。江水侵。〈一作寻〉天去不还，楼花覆帘
空坐攀。一向花前看白发，几回梦里忆红颜。红颜白
发云泥改，何异桑田移碧海。却想华年故国时，唯馀
一片空心在。空心吊影向谁陈，云台仙阁旧游人。傥
知巴树莲冬发，应怜南国气长春。